ગત શનિવારે તા.રપ/8ના રોજ નવીનચંદ્ર રતનશીભાઈ રાજા સ્‍કૂલ ઓફ આર્ટ દ્વારા હરિઓમ ડેરી ફાર્મના સહયોગથી દિનેશભાઈ વિઠલાણીની સ્‍મૃતિમાં કૂકીંગ કોમ્‍પિટિશનનું આયોજન કરવામાં આવેલ. આ કોમ્‍પિટિશનના ન્‍યુટ્રિશિયન અને ડ્રિન્‍ક વિભાગ, સ્‍વીટસ વિભાગ અને સેન્‍ડવીચ વિભાગ માટેની સ્‍પર્ધા રાખવામાં આવેલ હતી. જેમાં 4પ બહેનોએ ભાગ લીધો હતો. આ સ્‍પર્ધાનું આયોજન કૂકીંગ ડિપાર્ટમેન્‍ટના શ્‍વેતાબેન વિઠલાણી અને ટીમ દ્વારા કરવામાં આવ્‍યું હતું. જેમાં જજ ઉમાબેન ઉનડકટ, મીનાબેન ઘોડાસરા અને આશાબેન દવેએ સેવા આપી હતી. આ કાર્યક્રમમાં મુખ્‍ય મહેમાન તરીકે સંસ્‍થાના મેન ટ્રસ્‍ટી રમેશભાઈ વિઠલાણી, સોનલબેન બાંભરોલીયા, સંગીતાબેન જીવાણી, આરતીબેનવિઠલાણી, વનીતાબેન વિઠલાણી, રીટાબેન કાનાબાર, પિયુષભાઈ વિઠલાણી, બારડ, ગીરીશભાઈ અટારા ઉપસ્‍થિત રહયા હતા. સંસ્‍થાના ટ્રસ્‍ટીઓ પૂર્વીબેન વિઠલાણી, હિરેનભાઈ વિઠલાણી, મહેશભાઈ રાજા, રમેશભાઈ વિઠલાણીના સહયોગથી આ સ્‍પર્ધા યોજવામાં આવી હતી. જેમાં હરિઓમ ડેરી ફાર્મનો સહકાર પ્રાપ્‍ત થયો હતો. આ કાર્યક્રમને સફળ બનાવવા માટે રોહિતભાઈ જીવાણી, સુધીરભાઈ જોશી, મિલાન ડાબસરાએ જહેમત ઉઠાવી હતી.